**Her Cyber: Fuqizimi i Grave dhe Vajzave në Fushën e Kibernetikës**

Programi Her Cyber ka filluar në prill 2025 dhe po zbatohet nga British Council. Qëllimi i këtij programi është të krijojë një peizazh më gjithëpërfshirës dhe të barabartë gjinor në fushën e sigurisë kibernetike në Ballkanin Perëndimor, duke rritur dhe promovuar pjesëmarrjen e grave dhe vajzave në fuqinë punëtore të kësaj fushe. Në këtë mënyrë, synohet të krijohet një ambient i sigurisë kibernetike që është më përfaqësues për gratë dhe më i përgatitur për të qenë fleksibil, i adaptueshëm dhe inovativ në përballimin e sfidave të reja në sigurinë kibernetike.

Si një nga rezultatet kryesore të projektit, synohet themelimi dhe zhvillimi i klubeve të sigurisë kibernetike për vajza të moshës 15–18 vjeç (shkollat e mesme e lartë), të cilat ndodhen në një pikë kyçe ku duhet të marrin vendime të rëndësishme që do të ndikojnë rrjedhën e jetës së tyre, përfshirë edhe fushën që do të zgjedhin për studime.

**THIRRJE PËR SHPREHJE INTERESI**

Ftojmë shkollat e mesme të larta nga Kosova që të aplikojnë për pjesëmarrje në programin për themelimin e klubeve të sigurisë kibernetike për vajza. Qëllimi është të frymëzojmë të rejat që të marrin parasysh një karrierë në fushën e sigurisë kibernetike përmes edukimit, fuqizimit dhe punës praktike.

Klubet e sigurisë kibernetike parashohin realizimin e tetë (8) punëtorive brenda një periudhe 3-mujore, me këtë strukturë:

* 5 punëtori mbi bazat e sigurisë kibernetike
* 2 punëtori për fuqizimin e vajzave dhe barazinë gjinore
* 1 punëtori për orientim në karrierë drejt sektorit të teknologjisë së informacionit (IT)

Çdo punëtori do të zgjasë nga 2 orë, që do të thotë se i gjithë programi i klubeve të shkollës për siguri kibernetike do të përfshijë gjithsej 16 orë punëtori.

Fokusi i veçantë i programit do të jetë përfshirja e vajzave nga grupet e margjinalizuara, nga zonat rurale, pakicat dhe grupe të tjera të ndjeshme.

**PËRFITIMET PËR SHKOLLËN DHE MËSIMDHËNËSIT**

* Shkolla do të marrë mbështetje për themelimin e klubit, përfshirë manuale, trajnim dhe materiale promovuese.
* Mësimdhënësi/ja i/e informatikës nga shkolla e përzgjedhur do të marrë pjesë në një trajnim dy-ditor online për trajnerët.
* Mësimdhënësi/ja që udhëheq klubin do të kompensohet financiarisht për punën dhe angazhimin shtesë brenda klubit.
* Vajzat që përfundojnë me sukses të gjitha punëtoritë do të kenë mundësi të marrin pjesë në një kamp dy-ditor me nxënëse nga shkolla të tjera në Kosovë, që përfshin mësim, rrjetëzim dhe aktivitete të përbashkëta.

**KRITERET PËR PËRZGJEDHJEN E SHKOLLAVE**

Në përzgjedhjen e shkollave që do të përfitojnë nga programi ynë, do të merren parasysh këto kritere:

* Shkolla ka të paktën një laborator IT plotësisht funksional me së paku 15 kompjuterë funksionalë dhe qasje në internet
* Ka së paku një mësimdhënës/e të informatikës të interesuar të udhëheq klubin e sigurisë kibernetike (vlerë e shtuar për vlerësim: ka së paku një mësimdhënës/e të psikologjisë ose të educates qytetare ose lëndë tjetër të ngjajshme, të interesuar të udhëheq komponentin për barazi gjinore dhe orientim në karrierë në kuadër të klubit)
* Të paktën 15 vajza të klasës së 10-të dhe 11-të janë të interesuara të bëhen anëtare të klubit
* Menaxhmenti i shkollës shpreh gatishmëri për të ofruar hapësirë dhe mbështetje logjistike
* Shkolla ka përvojë të mëhershme në aktivitete të ngjashme. Ky kriter do të konsiderohet si vlerë e shtuar, por jo i domosdoshëm

Diversiteti gjeografik dhe gjuhësor i shkollave do të jetë parim udhëheqës gjatë përzgjedhjes, prandaj inkurajojmë të aplikojnë shkollat jashtë kryeqytetit apo ato me mësim në gjuhë të komuniteteve pakicë

**SI TË APLIKONI**

Shkollat e interesuara kërkohen të plotësojnë formularin e aplikimit deri më 4 korrik 2025 në **info.cybher@britishcouncil.org**. Në titull të e-mailit duhet shkruar: **[*Emri I Shkolles]*\_Aplikim për Klub të SK në Kosovë.**

Për më shumë informata, mund të na kontaktoni në:

📧 edis.agani@britishcouncil.org

📞 +38344240985